Na osnovu člana 53. Zakona o predškolskom odgoju i obrazovanju (''Službene novine Tuzlanskog kantona'' prečišćeni tekst broj 10/20, 5/22 ), člana 18. Pravila JU za predškolski odgoj i obrazovanje ''Naše dijete'' Tuzla broj: 6796/2018 od 20.12.2018. godine, člana 2.stav (1) Pravilnika o procedurama i bodovanju kandidata prilikom prijema u radni odnos u Ustanovu broj: 2890/2019 od 29.05.2019.godine i Odluke Upravnog odbora o upražnjenim radnim mjestima broj: 02-30-1711-1/2022 od 22.04.2022. godine, Upravni odbor Ustanove raspisuje

**JAVNI OGLAS**

**za prijem u radni odnos**

1. **Kuhar, puno radno vrijeme, na određeno vrijeme – do godinu dana – 2 izvršioca**
2. **Kuhinjski pomoćnik – čistač prostorija, puno radno vrijeme, na određeno vrijeme – do godinu dana – 2 izvršioca**

**Uslovi javnog oglasa koje kandidati moraju ispunjavati:**

**Opšti uslovi utvrdjeni Zakonom koje kandidati moraju ispunjavati:**

* da je državljanin Bosne i Hercegovine;
* da je stariji od 18 godina;
* da je zdravstveno sposoban za obavljanje poslova predvidjenih za radno mjesto na koje konkuriše;
* da nije obuhvaćen odredbom člana IX.1 Ustava Bosne i Hercegovine

**Pored opštih uslova predviđenih zakonom, kandidati moraju ispunjavati i sljedeće posebne uslove i to:**

**Pod tačkom 1:**

**-kandidati moraju da imaju** **III stepen stručne spreme, završena ugostiteljska škola sa zvanjem kuhar, sa ili bez radnog iskustva**

Opis poslova za radno mjesto (1) **:** **Kuhar** je utvrđen Pravilnikom o radu i unutrašnjoj organizaciji i načinu rada Javne ustavnove za predškolski odgoj i obrazovanje ‘’Naše dijete’’ Tuzla:

* priprema jelo prema utvrđenom jelovniku,u skladu sa normativima, higijenskim i drugim standardima struke
* učestvuje u podjeli obroka radi otpreme po odjeljenjima,
* stara se o racionalnom korištenju namirnica, čistoći opreme, aparata, uređaja, radne odjeće,
* vrši tromjesečnu kontrolu stanja posuđa,
* pomaže glavnom kuharu u poslovima iz njegovog djelokruga,
* priprema potreban broj obroka za odjeljenja koje opslužuje kuhinja,
* vrši trebovanje namirnica za rad kuhinje;
* pranje posuđa i održavanje higijene u bloku kuhinje, radnih površina kao i površina na kojima se obroci serviraju djeci;
* prema broju djece i važećim normativima za ishranu djece planira dnevni utrošak namirnica
* odgovoran je za kvalitet i kvantitet pripremljenih obroka (užine);
* preuzima namirnice i kontroliše rokove upotrebe;
* trebovanje namirnica;
* vodi potrebnu dokumentaciju za ulaz hrane u kuhinju i potrošnju hrane;
* obavezno nošenje uredne i propisane uniforme
* voditi potrebnu dokumentaciju za ulaz hrane u kuhinju i potrošnju hrane
* odlaganje zaprimljenih namirnica na adekvatno i dezinfikovano mjesto

obavlja i druge poslove po nalogu glavnog kuhara

**Pod tačkom 2:**

**-kandidati moraju da imaju završenu osnovnu školu, sa ili bez radnog iskustva**

Opis poslova za radno mjesto (2) **Kuhinjski pomoćnik – čistač prostorija** je utvrđen Pravilnikom o radu i unutrašnjoj organizaciji i načinu rada Javne ustavnove za predškolski odgoj i obrazovanje ‘’Naše dijete’’ Tuzla:

* + serviranje obroka i priprema užine prema utvrđenom jelovniku po uputama za serviranje;
	+ vrši trebovanje namirnica za rad kuhinje;
	+ pranje posuđa i održavanje higijene u bloku kuhinje, radnih površina kao i površina na kojima se obroci serviraju djeci;
	+ prema broju djece i važećim normativima za ishranu djece planira dnevni utrošak namirnica
	+ odgovoran je za kvalitet i kvantitet pripremljenih obroka (užine);
	+ preuzima namirnice i kontroliše rokove upotrebe;
	+ trebovanje namirnica;
	+ vodi potrebnu dokumentaciju za ulaz hrane u kuhinju i potrošnju hrane;
	+ obavezno nošenje uredne i propisane uniforme
	+ voditi potrebnu dokumentaciju za ulaz hrane u kuhinju i potrošnju hrane
	+ odlaganje zaprimljenih namirnica na adekvatno i dezinfikovano mjesto
	+ pripremanje adekvatnog broja posuđa i escajga za dnevne obroke
	+ dezinfikovanje radnih površina za serviranje, dezinfikovanje stolova prije i poslije svakog obroka i vođenje evidencije o izvršenoj dezinfekciji
	+ koordinira sa glavnom kuhinjom prema potrebi i brojnosti djece
	+ servira obroke u određeno vrijeme;
	+ pere i dezinfikuje kuhinjsko posuđe i transportno posuđe;
	+ stara se o čistoći posuđa, pribora za jelo, opreme i prostora u trpezariji za vrijeme obroka i nakon obroka;
	+ radi generalno spremanje kuhinjskog i trpezarijskog prostora;
	+ održava čistoću i higijenske uslove u kuhinjskom i trpezarijskom prostoru,te je odgovorna za higijenske uslove u navedenom prostoru, a materijal za čišćenje dužna je koristiti u skladu sa uputstvom za korištenje istog;
	+ svakodnevno čisti sve poslovne prostorije za koje je zadužena (podove, zidove, vrata, prozore) usisava i briše prašinu, čisti i sve pomoćne prostorije;
	+ održava čistoću namještaja i opreme u objektu;
	+ svakodnevno vrši dezinfekciju stolova i polica,
	+ svakodnevno usisavanje i čišćenje prostora u kojem borave djeca;
	+ održavanje cvijeća u prostorijama Ustanove
	+ vrši generalno spremanje prostorija u objektu;

**Kandidati su dužni priložiti sljedeću dokumentaciju:**

* prijavni obrazac (može se preuzeti na službenoj web stranici Ustanove),
* kraća biografija,
* diploma o stručnoj spremi,
* uvjerenje o državljanstvu ne starije od 6 mjeseci
* potvrda o radnom iskustvu od poslodavca,( koja je neophodna samo u slučaju
* dokazivanja radnog iskustva prilikom ostvarivanja dodatnih bodova shodno Pravilniku o prijemu u radni odnos),
* ovjerenu izjavu da nije obuhvaćen odredbama člana IX 1. Ustava BiH.

Lica koja ostvaruju prioritet u zapošljavanju u smislu odredbi člana 16. Zakona o dopunskim pravima branitelja i članova njihovih obitelji –prečišćen tekst (''Službene novine Tuzlanskog kantona broj: 10/20), dužna su priložiti i slijedeću dokumentaciju:

* dokaz kojim potvrđuju pripadnost jednoj od kategorija boračke populacije, a u skladu sa Pravilnikom o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona („Službene novine Tuzlanskog kantona“ od broj: 9/14 i 6/15 godine);
* potvrdu /uvjerenje o nezaposlenosti od nadležne službe ( ne starije od mjesec dana)

Ostale dokumente kojima se dokazuje ispunjavanje opštih uslova konkursa, izabrani kandidati su dužni dostaviti u roku od 8 ( osam ) dana nakon prijema na radno mjesto i to:

* uvjerenje od nadležnog suda da se protiv kandidata ne vodi krivični postupak ( ne starije od 3 mjeseca ),
* ljekarsko uvjerenje o zdravstvenoj sposobnosti (ne starije od 3 mjeseca)
* urednu sanitarnu knjižicu (popunjenu sanitarnu knjižicu sa izvršenim sanitarnim pregledom)

**Dokazi o ispunjavanju traženih uslova moraju biti priloženi u originalu ili ovjerenoj fotokopiji.**

**Kao dokaz o radnom iskustvu u struci prihvatiće se isključivo jedan od sljedećih dokumenata:**

-potvrda/uvjerenje izdati od strane poslodavca/poslodavaca kod kojeg/kojih je to iskustvo stečeno, u čijem sadržaju treba da bude navedeno: naziv radnog mjesta na koje je kandidat bio raspoređen, stručna sprema koja se traži za to radno mjesto, opis poslova na kojima je radio, precizan period angažovanja kandidata na tim poslovima;

- potvrda/uvjerenje nadležne institucije za penzijsko i invalidsko osiguranje u kojem će šifre zanimanja iz uvjerenja/potvrde biti razjašnjene, tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu;

- potvrda/uvjerenje nadležne porezne uprave u kojem će šifre zanimanja biti razjašnjene, tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu.

**Proces izbora kandidata za pozicijje 1 i 2 za prijem u radni odnos za poziciji zasniva se na razmatranju dostavljene dokumentacije i usmenog razgovora/intervijua sa svakim od kandidata koji ispunjavaju uslove oglasa.**

Bodovanje kandidata se vrši u skladu sa Pravilnikom o procedurama i bodovanju kandidata prilikom prijema u radni odnos koji je dostupan na službenoj WEB stranici Ustanove.

Sve tražene dokumente treba dostaviti lično ili preporučeno putem pošte na adresu:

**JU ZA PREDŠKOLSKI ODGOJ I OBRAZOVANJE “NAŠE DIJETE’’ TUZLA**

**ULICA KREČANSKA BR.3, 75000 TUZLA**

**sa naznakom „Prijava na javni oglas za radno mjesto – (navesti poziciju) - ne otvaraj“**

Javni oglas ostaje otvoren osam dana od dana objave u dnevnim novinama.

Nepotpune, neuredne i neblagovremene prijave neće se uzeti u razmatranje, kao i prijave kandidata koji ne ispunjavaju uslove utvrđene javnim konkursom.

Podnosilac neblagovremene, nepotpune i neuredne prijave nije učesnik javnog oglasa/konkursa, te nema pravo za pobijanje odluke o izboru kandidata ili čitavog postupka za zasnivanje radnog odnosa.

**Broj:02-30-1711-2/2022 Predsjednik Upravnog odbora**

**Tuzla, 22.04.2022. godine Azra Muhedinović, prof.**